***Danny og den store fasanjakten*** (engelsk: *Danny, the Champion of the World*) er ei barnebok fra 1975 av den britiske forfatteren Roald Dahl. Boka forteller om den morløse gutten Danny, og om hvordan han og faren lykkes med å sabotere den årlige fasanjakten for den rike og ufordragelige godseieren Mr Hazell. Boka nevnes som Dahls mest rørende bok og som en fortelling om et kjærlig og respektfullt forhold mellom far og sønn.

Handlingen foregår i 1955, i det minste dateres dette eksplisitt i filmen. Danny og faren bor i en sigøynervogn bak farens bensinstasjon og bilverksted. De er fattige men respektable. Bortsett fra dette at faren er krypskytter som ulovlig fanger fasaner i godseierens skog. Danny oppdager dette en natt han våkner alene i husvogna og må kjøre bil for å hente faren som ligger såret i skogen. Striden mellom Mr Hazell og Dannys far inneholder også uengihet om jordstykket hvor bensinstasjonen står. Danny, faren og farens venner bestemmer seg for å sabotere for Mr Hazell ved å bedøve og bortføre alle fasanene i skogen. De skal gjøre det natta før Mr Hazell har sin årlige fasanjakt som han bruker som et ledd i sin sosiale posisjonering. Planen lykkes til slutt, etter at de har prøvd ulike metoder for å fange fasanene. 

I motsetning til de fleste av Dahls øvrige barnebøker har boka en overveiende realistisk setting.
Boka følger ellers et vanlig mønster hos Dahl: en polarisering mellom gode og onde voksne, gjerne med karikerte overdrivelser i skildringen av de onde og dumme. Ytre sett er boka en spenningshistorie, hvor Dannys ekspedisjon for å berge faren, og komplottet mot Mr Hazell er høydepunktene. Bak den ytre handlingen er det to andre tema i boka: det varme forholdet mellom Danny og faren – og hvordan Dannys lojalitet til faren overskrider de moralske innvendingene mot krypskytteri, og et undertrykt raseri knyttet til klassemotsetninger.

> Oddly, for all the unpleasantness and moral dilemmas, in many ways this book offers far more hope to children than Dahl’s earlier works. After all, Danny and his father are not dependent on magic or luck. They are able to take steps against someone they see as an oppressor, and win a small battle though a lot of hard work and innovation.
> 
> 
> Mari Ness
> 
> 

Den første utgaven av boka var illustrert av Jill Bennett, i 1994 ble boka nyillustert av Dahls etter hvert faste illustratør Quentin Blake.

Boka utkom på norsk i 1977, oversatt av John Hollen. Boka ble filmatisert for tv av Thames Television i 1989, med Jeremy Irons i rollen som Dannys far, sønnen Samuel Irons i rollen som Danny og Robbie Coltrane i rollen som Victor Hazell.

Referanser
----------

1. ↑  Julia Eccleshare. *Beatrix Potter to Harry Potter, portraits of children’s writers*. National Portrait gallery, 2002. ISBN 1-85514-342-9
2. 1 2 3  Mari Ness. The Ambiguities of Growing Up: Danny the Champion of the World, hos tor.com, 10. januar 2013
3. ↑  Kari Sønsthagen og Torben Weinreich. *Leksikon for børnelitteratur*. Branner og Korch, 2003. ISBN 87-411-5970-5
4. ↑  Tony Watkins og Zena Sutherland. «Contemporary Children’s Literature (1970–present)». I: *Children’s Literature, an illustrated history*. Edited by Peter Hunt. Oxford University Press, 1995. ISBN 0-19-212320-3
5. ↑  Blogglesning av boka, hos thecaptivereader.wordpress.com
6. ↑  Jill Bennett Arkivert 8. januar 2014 hos Wayback Machine. hos childrensbookillustration.com
7. ↑  Samling av bokomslag hos roalddahlfans.com
8. ↑  ebok fra bokhylla.no, utgave fra 1997
9. ↑  «Danny og den store fasanjakten» **(engelsk)**. Internet Movie Database.
10. ↑  Danny The Champion Of The World Trailer Arkivert 8. januar 2014 hos Wayback Machine. hos portobellopictures.com

| * v
* d
* r
Roald Dahl 1916–1990 **·** Roald Dahls bibliografi |
| --- |
| Barnebøker | 
* *The Gremlins* (1943)
* *Verdens største fersken* (1961)
* *Charlie og sjokoladefabrikken* (1964)
* *Den magiske fingeren* (1966)
* *Den fantastiske Mikkel Rev* (1970)
* *Charlie og den store glassheisen* (1972)
* *Danny og den store fasanjakten* (1975)
* *Den kjempestore krokodillen* (1978)
* *Dustene* (1980)
* *Georgs magiske medisin* (1981)
* *Ramperim og ville vers* (1982)
* *SVK* (1982)
* *Heksene* (1983)
* *Gutt* (1984)
* *På egne vinger* (1986)
* *Matilda* (1988)
* *Eddap Liks* (1990)
* *Bittesmåene* (1991)

 |
| Bøker for voksne | 
* *Et hode kortere og andre hårreisende historier* (1955)
* *Kiss kiss* (1970)
* *Bytt beite* (1975)
* *Over og ut : Ti historier om flyvere og flyvning* (1975)
* *Onkel Oswald* (1980)

 |
| Film og tv | 
* *Charlie og sjokoladefabrikken* (1971)
* *Tales of the Unexpected* (1979–88)
* *Danny og den store fasanjakten* (1989)
* *Heksene* (1990)
* *Matilda* (1996)
* *Verdens største fersken* (1996)
* *Charlie og sjokoladefabrikken* (2005)
* *Den fantastiske Mikkel Rev* (2009)
* *Eddap Liks* (2015)
* *SVK - Store Vennlige Kjempe* (2016)

 |
| 
* Willy Wonka
* Umpa-Lumpaer
* Heksene (opera)

 |

|  |  |
| --- | --- |
| Oppslagsverk/autoritetsdata | OCLC
 |